Androsthenes (sochár)

Androsthenes () bol grécky sochár v 4. storočí pred Kr.Pausanias, Pausanias's Description of Greece, str. 338

Sochár Androsthenes, žiak sochárskeho majstra Eukadma, pochádzal zrejme z Atén. Z antických autorov nám jedinú správu o ňom a jeho sochárskych dielach, zhotovených pri obnove Apolónovho chrámu v Delfách (chrám bol zničený v roku 373 pred Kr., neskôr ho obnovili z miestneho vápenca, odkryli ho francúzski archeológoviaDana Facaros, Linda Theodorou, Peloponnese and Athens, str. 218Demosthenes Against Midias, str. 84), zaznamenal v 2. storočí cestovateľ Pausanias vo svojej sprievodcovskej príručke po Grécku: „Na chrámovom štíte sa nachádzajú Artemis, Léto, Apolón a Múzy, ďalej zapadajúci Hélios, Dionýzos a Thyijské ženy. Prvé sochy zhotovil Aténčan Praxias, Kalamidov žiak, a keď si potom Praxia odviedla smrť práve v dobe, keď sa chrám ešte budoval, postaral sa o ostatnú výzdobu na štítoch Androsthenes, takisto rodom aténsky občan, žiak Eukadmov.“

Androsthenes a jeho učiteľ Eukadmos sú neznáme postavy. Z Androsthenových prác zo štítu Apolónovho chrámu sa nič nezachovalo.

 Referencie a bibliografia 


Kategória:Sochári starovekého Grécka